CELEX: 62009FN0075
Language: hu
Date: 2009-09-11 00:00:00
Title: F-75/09. sz. ügy: 2009. szeptember 11–én benyújtott kereset –Wenig kontra Bizottság

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/85
            
         2009. szeptember 11–én benyújtott kereset –Wenig kontra Bizottság
   (F-75/09. sz. ügy)
   2009/C 267/155
   Az eljárás nyelve: francia
   
      Felek
   
   
      Felperes: Fritz Harald Wenig (Brüsszel, Belgium) (képviselők: Georges-Albert Dal és Dominique Voillemot ügyvédek)
   
      Alperes: az Európai Közösségek Bizottsága
   
      A jogvita tárgya és leírása
   
   Egyrészt a felperes 2008. szeptember 23-i segítségnyújtás iránti kérelmét hallgatólagosan elutasító bizottsági határozat megsemmisítése, másrészt a Bizottság 2008. november 14-i elutasító határozatának megsemmisítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperes 2008. szeptember 23-i kérelmét hallgatólagosan elutasító határozatot, amely kérelemben a felperes a Bizottság segítségét kérte jogainak megsértésével kapcsolatban, amit a brit Sunday Times napilap honlapján 2008. szeptember 7-én közzétett gyalázkodó és becsületsértő cikk megjelenése, illetve e cikk szerzőinek jogellenes cselekményei nyomán szenvedett el;
            
         
               —
            
            
               amennyiben az a határozat tekintendő a felperes által benyújtott segítségnyújtás iránti kérelem kifejezett elutasításának, akkor a Közszolgálati Törvényszék semmisítse meg a Bizottság 2008. november 14-i határozatát, amennyiben az elutasította a felperesnek a jóhírnevét, valamint az ártatlanság vélelméhez való jogát megkérdőjelező és megsértő „Worst Conflicts of Interest Award” szervezésével kapcsolatos segítségnyújtás iránti kérelmét;
            
         
               —
            
            
               a Közszolgálati Törvényszék kötelezze az alperest vagyoni és nem vagyoni kártérítés megfizetésére;
            
         
               —
            
            
               a Közszolgálati Törvényszék kötelezze az alperest a költségek viselésére.